Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA:n presidentti Obama sanoi, -
että Israel on menettänyt uskottavuutensa rauhantekijänä.
Pääministeri Netanjahu painotti, että juutalaisvaltion on luotettava -
turvallisuusasioissa ensisijaisesti itseensä.
Iranin presidentti Ruhani totesi, -
että Iran aikoo tukea Syyrian presidentti Assadia loppuun asti.
USA:n presidentti Obama sanoi, että pääministeri Netanjahun -
diplomatian ehdot koskien palestiinalaisvaltion perustamista -
merkitsevät sitä, että Israel on menettänyt -
kansainvälisesti uskottavuutensa rauhantekijänä.
Obama antoi myös ymmärtää, että USA harkitsee uudelleen -
Israelin diplomaattista puolustamista YK:ssa palestiinalaisasiassa.
Hän vakuutti USA:n jatkavan Israelin turvallisuuden tukemista.
Israelin TV2:n haastattelussa Obama suhtautui synkästi siihen, -
että neuvottelut palestiinalais- valtiosta tuottaisivat tulosta -
hänen kautensa viimeisen 1,5 vuoden aikana.
Netanjahu sanoi Israelin vaalien aattona maaliskuussa, -
että palestiinalaisvaltiota ei syntyisi hänen pääministerikaudellaan.
Netanjahu painotti, että Israelin vetäytyminen alueilta, -
joita palestiinalaiset kaavailevat valtiolleen, -
vain rohkaisisi kovan linjan islamisteja Israelin rajoilla.
Netanjahu on selittänyt lausuntojaan jälkeenpäin, -
mutta palestiinalaiset ja länsidiplomaatit -
ovat suhtautuneet epäilevästi hänen rauhantunnusteluihinsa.
Kun Netanjahu puhui juuri ennen vaaleja, -
minusta hän sanoi melko yksiselitteisesti, -
ettei kahta valtiota nähtäisi hänen pääministerikaudellaan.
Hänen myöhemmistä lausunnoistaan on taas saanut sen käsityksen, -
että palestiinalaisvaltiolla olisi vielä mahdollisuus.
Asiaan liittyy kuitenkin -
niin monia varoituksia ja useita ehtoja, -
ettei ole realistista ajatella niiden toteutumista lähitulevaisuudessa.
Vaarana on näin ollen se, -
että Israel menettää kaikkinaisen uskottavuutensa.
Jo nyt kansainvälinen yhteisö kokee, -
ettei Israel ole vakavissaan kahden valtion ratkaisusta.
Pääministerin lausunto vain vahvisti käsitystä siitä, -
ettei sitoutumista asiaan löydy.
Presidentti Obama on myöntänyt, että maantieteelliset ja ideologiset erot -
palestiinalaisten keskuudessa ovat myös vaivanneet rauhanponnisteluja.
Siitä huolimatta Obama keskittyi arvostelemaan Netanjahun linjauksia.
Obama varoitti, että Israelin käytös tekee USA:lle yhä vaikeammaksi -
jatkaa Israelin diplomaattista tukemista.
Mitä sellaista Israel saa nyt USA:lta, -
jota se ei välttämättä saa tulevaisuudessa?
Tärkeimmät asiat, joita USA antaa Israelille, -
ovat turvallisuus, tiedustelu ja sotilaallinen avustaminen.
Tämä asia ei myöskään muutu, -
sillä se on osa vakavaa lupaustani sitoutua Israelin turvallisuuteen.
Olen kuitenkin viitannut myös käytännöllisiin seurauksiin, -
joten tarkennetaanpa tätä puolta:
Asia koskee mahdollisia uusia päätöslauselmaesityksiä YK:ssa.
Tähän asti USA on torjunut esimerkiksi Euroopan esityksiä -
tai muita pyrkimyksiä. Olemme sanoneet, -
että asia voidaan ratkaista vain, jos osapuolet tekevät yhteistyötä.
Nytkö ette ole enää varma, että jatkatte samalla linjalla?
Haaste on tämä: Jos todelliselle rauhanprosessille -
ei ole mahdollisuuksia eikä kukaan usko rauhanprosessiin, -
niin käy yhä vaikeammaksi väitellä niiden kanssa, jotka ovat huolissaan -
asutusten rakentamisesta ja nykyisestä tilanteesta.
Minun on yhä hankalampi sanoa:
"Kärsivällisyyttä, prosessi on käynnissä."
He voivat vain vedota annettuihin lausuntoihin todetakseen:
"Ei ole mitään prosessia."
Presidentti Obama puolusti Iranin-politiikkaansa.
Hän sanoi, että on ollut tehokasta ottaa Iran mukaan neuvotteluihin.
Keskustelisin kanssanne hetken Iran-sopimuksesta.
Teitte kerran hyvin rehellisen huomion. Sanoitte:
"Pöydälleni ei päädy mitään, mikä olisi täydellisesti ratkaistavissa."
Ja: "Jokaisen tekemäni päätöksen kohdalla -
on 30-40 prosentin mahdollisuus, ettei se toimi."
Israelilaisilla ei ikävä kyllä ole varaa, -
että erehtyisitte edes 3-4 prosenttia. Sillä jos erehdytte, -
pommi iskee ensimmäisenä Tel Aviviin. - Peruutetaanpa hieman.
Olemme määränneet Iranille -
hyvin tehokkaita pakotteita viimeisen viiden vuoden aikana.
Niiden takia Iran on menettänyt noin vuosikymmenen talouskasvun.
Tuolloin monet sanoivat epäilevästi: "Pakotteet eivät tule toimimaan."
Saimme sittemmin pakotettua Iranin neuvottelupöytään -
juuri pakotteiden tehon ansiosta.
Vastineeksi kohtuullisesta pakotteiden purkamisesta Iranin pitäisi jäädyttää -
ydinohjelmansa ja vähentää korkeasti rikastetun uraanin varantojaan.
Niitä samaisia varantoja, joiden vaarallisuutta -
pääministeri Netanjahu esitteli YK:lle pommin kuvan kera.
Kaikki nämä varannot ovat nyt hävinneet. Monet sanoivat tuolloin:
"Tämä ei tule toimimaan. Iran petkuttaa eikä noudata sääntöjä."
Ja silti nyt, 1,5 vuotta myöhemmin, näemme, -
että Iran on totellut kirjaimellisesti.
Pääministeri Netanjahun toimisto -
ei kommentoinut Obaman haastattelua tuoreeltaan.
Netanjahu korosti Israelin riippumattomuutta -
puhuessaan eilisessä ohjuspuolustus- harjoituksessa. Hän painotti, -
että Israelin pitää luottaa turvalli- suudessa ensisijaisesti itseensä.
Olen hyvin vaikuttunut kaikista parannuksista.
Näen erittäin tehokasta työetiikkaa Israelin kotirintaman puolustuksessa.
Töitä on tehty asian hyväksi vuosia, -
ja se näkyi hyvänä kotirintaman suojeluna viime Gazan sodan aikana.
Haasteet kasvavat kuitenkin ympärillämme, -
muun muassa ohjuksina ja raketteina, joista suurin osa on Iranin toimittamia.
Turvallisuudessa Israelin on ennen kaikkea luotettava itseensä.
Siitä todisteena on sopimus, -
jota suurvallat muotoilevat nyt Iranin kanssa. Sillä pedataan tietä Iranille, -
jotta se voi hankkia monia ydinpommeja -
ja saada lisämiljardeja rahakirstuihinsa.
Noilla varoilla Iran voi jatkaa vihollistemme aseistamista.
Niillä se voi rahoittaa sota- ja terrorikoneistoaan, -
jota käytetään meitä ja Lähi-itää vastaan.
Se on ISISin terrorikoneistoakin vaarallisempi, -
vaikka sekin on erittäin vaarallinen.
Iranin presidentti Ruhani sanoi, -
että Iran aikoo tukea Syyrian presidentti Assadia loppuun asti.
Lausunto ilmensi Iranin vankkaa tukea Syyrialle. Oppositioryhmät -
ovat saavuttaneet Syyriassa suuria voittoja lähiviikkoina.
Syyrian armeijaan kohdistuu nyt kovempi paine -
kuin kertaakaan aiemmin nelivuotisen konfliktin aikana.
ISIS sai viime kuussa haltuunsa Palmyran kaupungin, joka sijaitsee -
Homsiin ja Damaskokseen johtavien valtateiden varrella.
Iranin valtion uutistoimisto IRNA -
siteerasi presidentti Ruhania, joka oli sanonut, -
että Iran pysyy "Syyrian hallituksen tukena tien loppuun asti".
Ruhani sanoi näin tavatessaan -
Syyrian hallituksen puhemiehen al-Lahamin.
Tämän vierailu on viimeisin -
korkean tason vierailuista Syyrian ja Iranin välillä. Maat tekevät -
läheistä yhteistyötä, kun paine Syyrian Assadia kohtaan on kasvanut.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman